open-index/open-wikipedia-markdown huggingface dataset:
Tica

**Tica** je názov dnes už zaniknutého toku, situovaného v geomorfologickom podcelku Medzibodrocké pláňavy v južnej časti Východoslovenskej nížiny. Je to výrazný krajinný prvok, ktorý v rovinatom území medziriečia riek Tisa a Bodrog vytváral husté meandre a tvoril severne situovaný tok paralelný s tokom rieky Tisa, podobne ako Malý Dunaj vytvára severný paralelný tok k rieke Dunaj. Zvyšky Tice sú viditeľné dodnes severne od mesta Kráľovský Chlmec, západne a južne od obce Leles, v katastroch obcí Zatín, Bačka, Vojka a Rad.

Na bývalom toku sú z dôvodu ochrany unikátnych mokradí vyhlásené prírodné rezervácie (PR) Dlhé Tice a Krátke Tice tvoriace súčasť CHKO Latorica. Mokrade ramenného systému Tice predstavujú raj pre volavkovité vtáky: napr. pre belušu malú, chavkoša nočného, volavku bielu a volavku purpurovú.

Súčasný ekosystém Tice sa vyznačuje so sukcesnými štádiami zarastania otvorených vôd až po močiare. Pokles hladiny vody v poslednom desaťročí urýchlil proces zazemňovania a ohrozuje aj biodiverzitu celého územia.

Je pripravený projekt na revitalizáciu Tice s cieľom zachovať druhové bohatstvo rastlinných i živočíšnych spoločenstiev (lekno biele, leknica žltá, kotvica plávajúca, bublinatka obyčajná, pálka úzkolistá, pálka širokolistá, vodné vtáky, korytnačka močiarna).

So zaniknutým tokom Tice je spojená aj NKP – gotický Most svätého Gottharda zo 14. storočia v obci Leles, ktorý šiel ponad Ticu na starej ceste z Kráľovského Chlmca do Veľkých Kapušian.

## Referencie

## Externé odkazy
* PRÍRODNÉ ZAUJÍMAVOSTÍ REGIÓNU MEDZIBODROŽIA http://www.bodrog-tisa.sk

Kategória:Východoslovenská nížina
Sily pre špeciálne operácie

[náhľad|Príslušníci 1. operačného oddielu síl pre špeciálne operácie [United States Army|Armády Spojených štátov známeho ako *Delta Force* počas vojny v Afganistane]]
**Sily pre špeciálne operácie** (iné názvy: **sily na špeciálne operácie**, **špeciálne sily**) sú strategické formácie a jednotky ozbrojených síl, ktorých úlohou je vykonávať špeciálne operácie na území cudzích štátov.

## Referencie

Kategória:Vojenská terminológia
Kategória:Terminológia NATO
Emil Aarestrup

**Carl Ludvig Emil Aarestrup** (* 4. december 1800, Kodaň, Dánsko – †  21. júl 1856, Odense) bol dánsky básnik, civilným povolaním lekár.**' 

Hlavnou témou jeho poézie bola ženská krása a [[erotika]]. Bol aj známym prekladateľom, napr. [[Heinrich Heine|Heinricha Heineho]] či [[Victor Hugo|Victora Huga]].**'

## Referencie


## Iné projekty

## Externé odkazy
* Kalliope.org 

Kategória:Dánski básnici
Kategória:Dánski lekári
Kategória:Osobnosti z Kodane
United Nations Peace Messenger Cities

**United Nations Peace Messenger Cities**, slovensky približne **Mestskí poslovia mieru Spojených národov**, sú mestá po svete, ktoré sa dobrovoľne zapojili do iniciatívy sponzorovanej Spojenými národmi na propagáciu mieru a porozumenia medzi národmi.

Hnutie začalo v roku 1985, Medzinárodnom roku mieru, a trvalo do roku 1991. V tom čase bolo vybraných 74 miest z tisícov, ktoré menoval ako "poslov mieru" generálny tajomník OSN Javier Perez de Cuellar.

## Zdroj

Kategória:Mierové organizácie
Spoločnosť česko-kórejského priateľstva Pektusan

**Spoločnosť česko-kórejského priateľstva Pektusan** (skrátene **Pektusan**) je český spolok, ktorý ako svoj cieľ deklaruje rozvíjanie priateľských vzťahov medzi českým a kórejským ľudom, rozvíjanie kultúrnych, hospodárskych, vedeckých a politických vzťahov a napomáhanie šírenia objektívnych informácií o dianí v KĽDR a o jej medzinárodnom postavení. Spoločnosť vznikla v roku 1999 zaregistrovaním na Ministerstve vnútra Českej republiky ako občianske združenie. Spolupracuje s veľvyslanectvom KĽDR.

Členskú základňu toho českého spolku tvoria aj Slováci. Niektorí jeho členovia sú bývalí vojenskí činitelia Československej ľudovej armády, ktorí pôsobili v KĽDR. Niektorým členom boli v KĽDR udelené štátne vyznamenania.

Verejne pôsobí publikovaním preložených správ prevzatých od severokórejských médií, organizuje besedy s občanmi. a poskytuje rozhovory do médií, kde prezentuje vlastný alternatívny pohľad na KĽDR.

Podobné spolky ako Pektusan existujú aj v zahraničí ako napríklad medzinárodne pôsobiaca Korean Friendship Association, alebo Britská skupina pre štúdium myšlienky čučche.

## Kontroverzie
Pektusan bol českou políciou označený ako extrémistický.

## Referencie


## Pozri aj
*Kórejská ľudovodemokratická republika

## Externé odkazy
*Oficiálny web

Kategória:Občianske združenia v Česku
Masakra

[náhľad|Masaker [Židia|židovských civilistov nacistami pri meste Ivanhorod, Čerkaská oblasť, dnešná Ukrajina]]
**Masakra** alebo **masaker** je hromadné zabíjanie, vraždenie, ktorého obeťou môžu byť ako neozbrojení vojaci (spravidla vojnoví zajatci), tak aj civilné obyvateľstvo (muži, ženy aj deti, chorí, alebo starí ktorí sa nemôžu brániť). Dochádza k nim obvykle pri vojnách, vzburách, štátnych prevratoch a pod.

Príkladom masakru vojnových zajatcov sú napríklad Katynský masaker alebo Malmédsky masaker. Jedným z najväčších doložených masakrov v novodobých dejinách je masaker civilného obyvateľstva v Babom Jare. Na Slovensku takými boli napríklad masaker v Kremničke, masaker v Nemeckej alebo masaker v Kľakovskej doline po potlačení Slovenského národného povstania počas druhej svetovej vojny.

## Referencie

## Pozri aj
* atentát
* genocída (právo)
* pogrom
Pesera

**Pesera** môže byť ľudovo:
*podpňovka obyčajná (lat. *Armillaria mellea*)
* trúdnik šupinatý (= trúdnikovník šupinatý; lat. *Polyporus squamosus*)
* hliva ustricová (lat. *Pleurotus ostreatus*)

## Zdroje
Amfiteáter Pezinok

**Amfiteáter Pezinok** (hovorovo *Amfík*) je amfiteáter a letné kino nachádzajúce sa na Cajlanskej ulici číslo 7 v pezinskej mestskej časti Cajla.

## História
Bol dobudovaný v rámci akcie „Z“ a jeho výstavba stála 1 434 000 Kčs. Je v nepretržitej letnej činnosti od začiatku 60. rokov 20. storočia. 

Od roku 1964 do roku 1972 tu sídlil klub mladých Beatclub.

V rokoch 1976 a 1977 sa tu konal festival Koncert mladosti.

V 80. rokoch 20. storočia tu sídlilo Okresné osvetové stredisko Bratislava-vidiek, ktoré v roku 1987 a 1989 zorganizovalo Hudobný festival mladých.

## Súčasnosť
Amfiteáter bol prvý na Slovensku, ktorý mal možnosť premietať digitálne nosiče. Využíva sa ako letné kino Pezinského kultúrneho centra, ale aj na koncerty a iné kultúrne podujatia. Filmy sa tu premietajú vždy o 21:15, v mesiaci august už o 21:00.

Od roku 2017 sa filmy na amfiteátri premietajú v sedemkanálovom zvuku.

## Referencie

## Pozri aj
* Pezinské kultúrne centrum
* Koncert mladosti

Kategória:Stavby v Pezinku
Kategória:Kultúra v Pezinku
Andrea Fischer

**Andrea Fischer Uhríková** (* 2. november 1972, Česko-Slovensko – † 15. júla 2020, Zálesie) bola slovenská speváčka, moderátorka, podnikateľka a produkčná v spoločnosti JBS Production.

## Životopis
Bola neterou speváčky Evy Márie Uhríkovej a od roku 2012 aj manželkou Otta Weitera, s ktorým účinkovala v rôznych hudobných reláciách televízie Senzi. Do roku 2011 vlastnila a prevádzkovala reštauráciu v Bratislave. Kvôli hudobným, speváckym, producentským, moderátorskym aktivitám túto činnosť ukončila. Žila spolu s manželom v Zálesí, kde 15. júla 2020 zomrela.

## Diskografia
* *Zahoď starosti - [[Otto Weiter]] a Andrea Fischer Uhríková* - Česká muzika, 6 cd + 4 dvd, 2011, podtitul: *Pridaj sa k nám*
* *Nezabudnuteľné Hity Tv Relácie „REPETE"* - JBS Production, 2cd, 2014 

## Televízia
* *Kaviareň Slávia*, STV 

## Moderovanie
* *Zahoď starosti* 
* *Senzi TV Show*
* *Senziparády*
* *Rozjazdy pre Hviezdy*

## Referencie

## Externé odkazy
* Oficiálne stránky s Ottom Weiterom na Facebooku

Kategória:Slovenské speváčky
Kategória:Slovenskí moderátori
Kategória:Slovenskí podnikatelia
Kategória:Slovenskí hudobní producenti
Šlágr TV

**Šlágr TV** (v minulosti pre Slovensko aj *Šláger TV*) je česko-slovenská ľudová televízna stanica, s veľmi rôznorodým programom, kde hrajú hlavne dychovky a kapela Peterka a spol. Od novembra 2012 vysiela tiež cez DVB-T. Päťročnú zmluvu na vysielanie v celoplošnom pozemnom multiplexe 3 v Česku podpísala ku konci marca 2013 s jej prevádzkovateľom, spoločnosťou Czech Digital Group (CDG). Šlágr TV spolupracuje s rôznymi hviezdami. Medzi častých moderátorov TV patrí Petr Šiška, Petr Jančařík, Franta Uher, Peter Paulík a ďalší. Zo Slovenska sú známi interpreti Kollárovci, Martin Jakubec, Vlasta Mudríková, Duo Yamaha, Štefan Repka Gorals a ďalší. Ide dnes už o populárnu TV, ktorá dáva priestor rôznym interpretom.

## Relácie uvádzané Šlágr TV
* *Písničky na přání* 
* *Dobré Šlágr odpoledne*
* *Novinky na Šlágru*
* *Páteční posezení Pepy Pospíšila* (večerné posedenie s Josefom Pospíšilom a jeho hosťom)
* *Silvestr Šlágru* (Silvestrovský diel)
* *Ta nejlepší*
* *Večer ještě nekončí*
* *Vstáváme s dechovkou*
* *Country ráno*
* *Dechovko hraj*
* *Dechovka, to je naše* (uvádza: Ladislav Kubeš)
* *Šlágr Studio*
* *Mezi námi muzikanty*
* *Moravský, Český, Slovenský Koláč*
* *Veselobraní*
* *Hitparáda Country Devítka* (uvádza: Josef Zoch)
* *Dechparáda Dvanáctka*
* *Slovensko sa zabáva*
* *Zlatá dychovka*
* *Šlágr studio*
* *Odpolední čaje*
* *Block Na dobrou Šlágr noc Vám hrají*
* *Muzika k usínání*
* *Vstávání s Abecedou*
* *Šlágr Jedničky*
* *Čas pro méně hrané*
* *Dolejte řediteli*
* *Laté o púl páté*

## Referencie

## Externé odkazy
*  

## Zdroj

Kategória:Televízne stanice na Slovensku
Kategória:Televízne stanice v Česku
Kategória:Hudobné televízne stanice
Písečný rybník

**Písečný rybník** je prírodná rezervácia ev. č. 310 severovýchodne od obce Milotice v okrese Hodonín. Oblasť je pod správou Krajského úradu Juhomoravského kraja. Novo bola prírodná rezervácia vyhlásená Nariadením Juhomoravského kraja č. 17/2014.

## Predmet ochrany
Dôvodom ochrany je rybničný biotop s výskytom najmä prioritného, ​​európsky významného druhu, kriticky ohrozeného mäkkýša kotúľky štíhlej (*Anisus vorticulus*) a ďalších európsky významných a osobitne chránených druhov, medzi ktoré patria:
*bocian biely (*Ciconia ciconia*)
*kaňa močiarna (*Circus aeruginosus*)
*ďateľ hnedkavý (*Denrocopos syriacus*)
*ďateľ prostredný (*Dendrocopos medius*)

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o rezerváciu na roky 2016 -2026 

## Iné projekty

## Zdroj

Kategória:Prírodné rezervácie v Česku
Kategória:Chránené územia v okrese Hodonín
Kategória:Dolnomoravský úval
Kategória:Rybníky v Juhomoravskom kraji
Kategória:Povodie Kyjovky
Kategória:Milotice
Kategória:Vodstvo okresu Hodonín
Skařiny

**Skařiny** je prírodná rezervácia ev. č. 394 juhovýchodne od obce Mikulčice v okrese Hodonín. Oblasť je pod správou Krajského úradu Juhomoravského kraja.

## Ochrana
Predmetom ochrany je starý lužný porast, hniezdisko vzácneho vtáctva (bociany, dravci a i.). Ide o jedno z mála miest v Česku, kde bociany biele hniezdia v kolóniách. V roku 1960 tu hniezdilo 30 párov, v roku 1984 13 párov. Vzhľadom na to, že ide predovšetkým o významnú ornitologickú lokalitu, je hlavným poslaním ochrany územia uchovať biotopy vhodné tiež pre hniezdenie iných druhov napr.:
*volavka popolavá *(Ardea cinerea)*
*haja červená *(Milvus milvus)*
ako aj podmienok pre existenciu bobra európskeho *(Castor fiber)*.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o rezerváciu na roky 2009 -2018 

## Zdroj

Kategória:Prírodné rezervácie v Česku
Kategória:Chránené územia v okrese Hodonín
Kategória:Lužné lesy v Česku
Kategória:Dolnomoravský úval
Kategória:Povodie Moravy
Kategória:Prírodný park Mikulčický luh
Kategória:Mikulčice
Klinická neuropsychológia

**Klinická neuropsychológia** je *„aplikácia neuropsychologického vyšetrenia a princípov intervencie, ktoré sú založené na vedeckom štúdiu ľudského [[Správanie (psychológia)|správania]] počas životného cyklu na základe jeho vzťahov k normálnej a abnormálnej funkcii [[Centrálna nervová sústava|centrálnej nervovej sústavy]].“*

## Referencie

## Externé odkazy
* Gurd, Jennifer M. – Kischka, Udo – Marshall, John C. (eds.). *Handbook of Clinical Neuropsychology*. 2nd ed. New York, NY : Oxford University Press, 2012. ISBN 9780191625787. Dostupné online (ukážka na Google knihách). [cit. 2020-01-10].

Kategória:Psychológia
Húževnatec jedlý

**Húževnatec jedlý** (názvy mimo taxonómie [chápané ako citáty japonského názvu]: **šiitake**, **šítake**, **shiitake** [resp. **Shiitake**], **šitake**; lat. *Lentinula edodes*) je jedlá huba pôvodom z Východnej Ázie, ktorá sa pestuje a konzumuje po celom svete. V niektorých formách tradičnej medicíny sa považuje za liečivú hubu. Oceňujú sa medicínske účinky polysacharidu lentinánu

Rastie v trsoch na rozkladajúcom sa listnatom dreve, hlavne *[[Castanopsis cuspidata]]* (strom, od ktorého je odvodený japonský názov huby – šiitake). Jeho prirodzené rozšírenie zahŕňa teplé a vlhké podnebie v juhovýchodnej Ázii. V Číne a Japonsku sa pestovanie datuje od roku 1000 po Kr.  

Na území Slovenska sa prirodzene nevyskytujte. Pestuje sa na drevených klátoch na tienistom mieste alebo substráte z pilín a prímesí (otruby).

## Referencie

## Iné projekty

## Zdroj

Kategória:Pečiarkotvaré
Kategória:Jedlé huby
Kategória:Liečivé huby
Kategória:Drevokazné huby
Moravanské lúky

**Moravanské lúky** je prírodná rezervácia ev. č. 1491, ktorá sa nachádza v okrese Hodonín severne od obce Moravany a juhovýchodne od mesta Koryčany. Lokalitu spravuje Krajský úrad Juhomoravského kraja prostredníctvom AOPK Brno. Ide o komplex podmáčaných chřibských lesných lúk rozkladajúcich sa na severných svahoch kopca Bradlo.

## Ochrana
Dôvodom ochrany je výskyt chránených a ohrozených druhov rastlín vrátane niekoľkých z čeľade vstavačovité.

Cieľom ochrany je zaistenie podmienok pre zachovanie vlhkomilnej a lúčnej vegetácie karpatského typu s výskytom radu vzácnych a zvlášť chránených druhov rastlín v tejto lokalite.

Prehľad chránených druhov rastlín a živočíchov:

### Flóra
* kosatec trávolistý *(Iris graminea)*
* kosatec sibírsky *(Iris sibirica)*
* vstavačovec májový *(Dactylorhiza majalis)*
* mliečnik hranatý *(Tithymalus angulatus)*
* mliečnik huňatý *(Tythymalus villosus)*
* plamienok rovný *(Clematis recta)*
* hadivka obyčajná *(Ophioglossum vulgatum)*
* ľalia zlatohlavá *(Lilium martagon)*
* vemenník dvojlistý *(Platanthera bifolia)*
* vemenník zelenkastý *(Platanthera chlorantha)*
* päťprstnica obyčajná *(Gymnadenia conopsea)*

### Vtáci
* muchár sivý *(Muscicapa striata)*
* jastrab krahulec *(Accipiter nisus)*
* vlha obyčajná *(Oriolus oriolus)*

### Obojživelníky
* ropucha bradavičnatá *(Bufo bufo)*
* skokan hnedý *(Rana temporaria)*
* skokan štíhly *(Rana dalmatina)*

### Plazy
* jašterica krátkohlavá *(Lacerta agilis)*
* slepúch lámavý *(Anguis fragilis)*

### Cicavce
* veverica obyčajná *(Sciurus vulgaris)*

Ďalej sa na území rezervácie vyskytujú bežné druhy cicavcov:
* jazvec lesný *(Meles meles)*
* lasica hranostaj *(Mustela erminea)*
* kuna lesná *(Martes martes)*
* kuna skalná *(Martes foina)*
* líška hrdzavá *(Vulpes vulpes)* a mnoho ďalších.

## Referencie


## Pozri aj
* Zoznam chránených území v okrese Hodonín

## Externé odkazy
* Plán starostlivosti o rezerváciu na roky 2015 -2024 
* Moravanské lúky na webe Chriby.cz
* Moravanské lúky na webe BioLib.cz

## Iné projekty

Kategória:Prírodné rezervácie v Česku
Kategória:Chránené územia v okrese Hodonín
Kategória:Lúky v Česku
Kategória:Moravany (okres Hodonín)
Nákaza

**Nákaza** alebo **infekcia** môže byť:
* vniknutie jedného (spravidla patogénneho) organizmu (vrátane vírusu, viroidu či priónu) do druhého organizmu, pozri infekcia
* trochu nepresne: infekčná choroba

**Nákaza** môže byť aj:
* epidémia
* v psychológii: psychická nákaza
* v sociológii: sociálna nákaza

## Zdroje
Kurkuma

**Kurkuma** môže byť:
* rod rastlín, lat. *Curcuma*, pozri kurkuma (rod)
* kurkuma pravá (lat. *Curcuma longa*)
*kurkumín 
* v potravinárstve: korenie z kurkumy pravej, pozri kurkuma (korenie)

## Zdroje
Pastúšok krasový

**Pastúšok krasový** (*Mentocrex beankaensis*) je nelietavý vták z čeľade páperochvostovité (*Sarothruridae*).

Bol objavený v roku 2011. Vyskytuje sa hlavne národnom parku Tsingy de Bemaraha na západe Madagaskaru. Obýva lesné kaňony vo vápencovom krase.

## Opis
Sú to stredne veľké až veľké vtáky, žijúce spravidla pri vode alebo na vode, ale aj na stepiach. Mnohé žijú skrytým spôsobom. Väčšinou majú dlhé nohy, tenký zobák, zaokrúhlené krídla a nenápadné sfarbenie. Nikdy nemajú hrvoľ. Mnohé sú sťahovavé, pričom hniezdiská a zimoviská bývajú od seba vzdialené. Objavených je 69 druhov Chriašteľov. Najznámejší sú poľný, vodný a bodkovaný. Novo objavený 70-ty druh je chriašteľ krasový.

Morfologicky a geneticky sa líši od druhých, ktoré majú celkovo väčšiu veľkosť, najmä v tarzuse, krídle a chvoste. Vyznačujú sa menšou náplasťou z bieleho krku siahajúcou až po líce a chrániče. Druhou identifikačnou zložkou je aj matnejšie sfarbenie tváre a koruny.

## Referencie

## Externé odkazy
* 

Kategória:Páperochvostovité
Kategória:Takmer ohrozené druhy
Scarborough (Toronto)

**Scarborough** je najvýchodnejšia územná jednotka kanadského mesta Toronto a bývalé mesto v provincii Ontário. K roku 2016 tu žilo 632 098 obyvateľov.

V roku 1983 získal Scarborough mestské práva. Od roku 1998 spolu s ďalšími 5 mestskými časťami Old Toronto, York, East York, North York a Etobicoke tvorí tzv. „Megacity“ (*[[Toronto|City of Toronto]]*).

Scarborough má veľké množstvo priemyselných závodov a nachádza sa tu torontská Zoo, ktorá v roku 1974 bola premiestnená z údolia rieky Rouge. Nachádza sa tu veľa škôl, z ktorých jednou je aj University of Toronto.

## Osobnosti mesta
* Danko Jones (* 1972), rockový spevák, hudobník a hudobný skladateľ 
* Mike Johnson (* 1974), hokejista
* Kardinal Offishall (* 1976), raper a hudobný producent
* The Weeknd (* 1990), spevák, hudobný skladateľ a producent

## Iné projekty

## Externé odkazy
* Scarborough Historical Society and Scarborough Archives

## Zdroj

Kategória:Toronto
Infekcia

**Infekcia** alebo **nákaza** môže byť:
*v širšom zmysle: proces vnikania jedného organizmu do iného organizmu, tzv. hostiteľa (výsledkom môže byť najmä zápal u hostiteľa, choroba hostiteľa alebo symbiotický vzťah medzi organizmami).
*v užšom (častejšom) zmysle: vniknutie choroboplodného (patogénneho) organizmu (vrátane vírusu, viroidu či priónu) do iného organizmu (v najužšom zmysle len do živočícha alebo človeka), a prípadne aj následné množenie tohto choroboplodného organizmu.

Infekčná choroba je choroba spôsobená infekciou.

Infekcie spôsobujú tieto tzv. infekčné agensy (patogény):
*vírusy a im príbuzné: viroidy a prióny
*baktérie
*huby, ktoré sa ďalej delia na:
**vreckaté huby, vrátane kvasiniek ako sú rody *[[kandida|Candida]]*, plesňové huby ako napr. rody *[[Aspergillus]]*, *[[Pneumocystis]]* a dermatofyty, skupina organizmov spôsobujúcich infekciu kože a iných povrchových štruktúr u ľudí.
**bazídiové huby vrátane ľudského patogénneho rodu *[[Cryptococcus]]*
*parazity, ktoré sa zvyčajne delia na:
** jednobunkové organizmy (napr. malária, *[[Toxoplasma]]*, *[[Babesia]]*)
** makroparazity (červy alebo hlísty) vrátane hlístovcov, ako sú napríklad mrle, pásomnice a motolice (*[[Schistosoma]]*)
* článkonožce, ako sú kliešte, roztoče, blchy a vši, môžu tiež spôsobiť ochorenie ľudí, ktoré je koncepčne podobné infekciám, ale invázia týchto makroparazitických organizmov sa zvyčajne nazýva infestácia (zamorenie). (Choroby zapríčinené parazitický červami (helmintmi), ktoré sú tiež makroparazitmi, sa označuje buď ako infekcia alebo ako infestácia.)

Hostitelia môžu bojovať s infekciami pomocou svojho imunitného systému. Hostitelia cicavcov reagujú na infekcie s vrodenou reakciou, často zahŕňajúcou zápal, po ktorom nasleduje adaptívna reakcia.

Infekčné nákazy rozdeľujeme na:

* črevné nákazy
* nákazy dýchacích ciest
* krvné nákazy
* nákazy kože a povrchových slizníc
* osobitné infekcie
* pomalé vírusové infekcie CNS

Medzi konkrétne lieky používané na liečbu infekcií patria antibiotiká, antivirotiká, antimykotiká, antiprotozoály a antihelmintiká. Infekčné choroby viedli v roku 2013 k úmrtiu 9,2 milióna (približne 17 % všetkých úmrtí). Odvetvie medicíny, ktoré sa zameriava na infekcie, sa označuje ako infektológia.

## Referencie

## Iné projekty

## Zdroj

Kategória:Infekčné choroby
Kategória:Epidemiológia
Kurkuma pravá

**Kurkuma pravá** (iné názvy: **kurkuma dlhá**, **kurkuma**; ľudové názvy: **indický šafran**
, **žltý ďumbier**, **žltý zázvor**, **žltý koreň**, **japonský šafran** ; lat. *Curcuma longa*) je trváca tropická rastlina z čeľade ďumbierovité (*Zingiberaceae*). 

Jej pakoreň sa používa ako korenie, olej, liečivo alebo na výrobu farbiva. Je pôvodom z Indického polostrova a Juhovýchodnej Ázie. Vyžaduje pestovanie na plnom slnku alebo polotieni, pri teplotách medzi 18 a 30 °C a so značným množstvom ročných zrážok do nadmorskej výšky . Rastliny sa každoročne zbierajú pre svoje podzemky, niektoré na množenie v nasledujúcej sezóne a iné na spotrebu.

Podzemky sa používajú čerstvé alebo varené vo vode a sušené, tie sa potom melú na oranžovožltý prášok, ktorý sa bežne používa ako farbivo a dochucovadlo v mnohých ázijských kuchyniach, najmä do karí alebo ako farbivo. Prášok má teplú, horkú arómu podobnú čiernemu koreniu a zemitú horčicovú arómu.

Aj keď sa dlho používa v ajurvédskej medicíne, kde je známa aj ako *haridra*, neexistuje žiadny klinický dôkaz o použití kurkumy alebo jej zložky kurkumínu ako liečiva.

## Referencie

## Iné projekty

## Zdroj

Kategória:Ďumbierovité
Kategória:Koreniny
Kategória:Potravinárske farbivá
Kategória:Potravinárske aditíva
Kategória:Indická kuchyňa
Javor poľný

**Javor poľný** (*Acer campestre*) je listnatý opadavý strom alebo zriedka aj ker z čeľade mydlovníkovité (*Sapindaceae*). 
## Rozšírenie
Je pôvodom z Európy a západnej časti Ázie, introdukovaný je v Severnej Amerike. Rastie na celom území Slovenska ako pôvodná drevina ale veľmi riedko. Vyskytuje sa do výšky približne  (na území Slovenska je horná hranica výskytu ). 

Obľubuje živené a vápenaté pôdy často v druhej vlne pionierskych drevín alebo neskorší porast spolu s dubmi. V mladosti znáša aj tieň, je odolný voči znečistenému ovzdušiu, suchu, mrazu aj proti horúčavám. Jeho škodcom je fuzáč ázijský (*Anoplophora glabripennis*), je náchylný na ochorenia spôsobené hubami *[[Didymosporina aceris]]*, *[[Uncinula bicornis]]*, *[[Nectria galligena]]* a *[[Verticillium alboatrum]]*.
## Opis
Jeho typická výška je 15 metrov maximálne do 25 m. Jednopohlavné alebo obojpohlavné a vzpriamené zhluky žltozelených kvetov kvitnú v máji. Plodom je dvojnažka dlhá približne 4 cm. Má dlaňovito 3 – 5 laločnaté a protistojné svetlozelené listy. Kmeň je tenký, kôra je tmavohnedá, korková a neskôr výrazne zvrásnená. 

## Využitie
Je pestovaný ako živý plot, pre drevo (materiál a palivo) a ako zdroj cukru. Drevo je tvrdé a elastické, používa sa na výrobu hudobných nástrojov, v stolárstve a kolárstve. Patrí medzi medonosné dreviny. Mladé listy sú jedlé, dajú sa spracovať ako kaša alebo šalát. V minulosti sa pestoval aj ako krmivo pre dobytok.

V Európe je populárny ako bonsaj. Používajú sa štýly s hrubým kmeňom, rastie energicky ale dlho.. 

## Kultivary
Má veľa pestrých ornamentálnych kultivarov, používaných hlavne v záhradníctve.
* *Carnival*, *Deborah*, *Elegant*, *Elsrijk*, *Evelyn*, *Field Maple*, *Jade Patina*, *Louisa Red Shine*, *Metro Gold*, *Postelense*, *Pulverentum*, *Schwerinii*, *St. Gregory*, *William Caldwell*

## Referencie

## Externé odkazy
* ''Acer campestre'' – mapa rozšírenia, ochrana a ostatné zdroje informácii. European Forest Genetic Resources Programme (EUFORGEN)

## Iné projekty

poľný
Kategória:Najmenej ohrozené druhy
Kategória:Záhradné rastliny
Trepanácia

**Trepanácia** môže byť v medicíne:
* v chirurgii: vytvorenie otvoru do lebečnej kosti pomocou trepanu na získanie prístupu k chorobnému ložisku, pozri trepanácia (chirurgia)
* v stomatológii: vyvŕtanie zuba až po dreňovú dutinu, pozri trepanácia (stomatológia)

## Referencie
Eutrochozoa

**Eutrochozoa** je nadkmeň živočíchov patriaci medzi trochofórovce (*Trochozoa*). Jeho členovia majú vo vývoji špirálové brázdenie (ryhovanie). Majú podobnosť v bunkovej identite v prvotných dcérskych bunkách (blastomérach), mezoderma je často derivovaná z mezoendoblastu (4d mikroméra). Ak je prítomný celóm (telová dutina) sú jedince schizocélne. Okrem kmeňa *[[Nemertea]]* je larválne štádium trochofóra.

## Referencie

Kategória:Špirálovce
Generický liek

**Generický liek** alebo **generikum** je liek s rovnakým zložením a terapeutickým účinkom ako originálny liek, ktorý avšak už nevyrába pôvodný výrobca. Generické lieky obsahujú liečivá, ktoré nie sú chránené patentom, pretože patent stratil platnosť alebo vôbec nebol vydaný. Ich charakteristikou je nižšia cena, na ktorej sa odzrkadľuje to, že výrobcovia generík nemuseli vynaložiť náklady na výskum a vývoj lieku a vďaka nemonopolnému (pozri monopol ponuky) postaveniu na trhu si vzájomne cenovo konkurujú.

## Referencie

Kategória:Liečivá
Marhuľa (Armeniaca)

**Marhuľa** (lat. *Armeniaca*) je v niektorých systémoch rastlinný rod, ktorý zahŕňa marhuľu obyčajnú a 7 až 11 s ňou príbuzných druhov. Dnes patrí do čeľade ružovité (Rosaceae); staršie sa niekedy zaraďoval do čeľade mandľovité (=slivkovité; lat. Amygdalaceae, Prunaceae, Drupaceae). V mnohých systémoch však tento rod neexistuje a obyčajne je buď nahradený sekciou **Armeniaca** z podrodu Prunus z rodu Prunus, alebo sú druhy z tohto rodu uvedené priamo (t. j. bez medzitaxónov) pod rodom Prunus; v oboch prípadoch sa (hoci už nejde o rod) v slovenčine v názvoch príslušných druhov ponecháva slovenské rodové meno marhuľa.  Podrobnejšie o zaradení v systéme pozri aj v článku slivka (veľký rod).

Plod sa nazýva **marhuľa**.

## Systematika
Armeniaca (t. j. buď rod Armeniaca alebo sekcia Armeniaca podrodu Prunus rodu Prunus):
*marhuľa obyčajná (Prunus armeniaca alebo Armeniaca vulgaris)
*marhuľa tibetská (Prunus holoserica alebo Armeniaca holoserica) – zaraďovaná aj pod marhuľu obyčajnú ako Prunus armeniaca var. holoserica
*marhuľa kórejská (Prunus ansu alebo Armeniaca ansu) – zaraďovaná aj pod marhuľu obyčajnú ako Prunus armeniaca var. ansu
*marhuľa brianónska (Prunus brigantina alebo Armeniaca brigantina) – namiesto "brigantina" sa často uvádza "brigantiaca"
*marhuľa japonská / mume  (Prunus mume alebo Armeniaca mume)
*marhuľa mandžuská (Prunus mandshurica alebo Armeniaca mandshurica)
*marhuľa sibírska (Prunus sibirica alebo Armeniaca sibirica)
*Prunus dasycarpa (alebo Armeniaca dasycarpa)
*Prunus limeixing (alebo Armeniaca limeixing)
*Prunus hypotrichodes (alebo Armeniaca hypotrichodes)
*Prunus hongpingensis (alebo Armeniaca hongpingensis) – zaraďovaná aj pod Prunus holoserica
*Prunus zhengheensis (alebo Armeniaca zhengheensis)

Zdroje tejto kapitoly sú:

## Etymológia
Etymológiu slova marhuľa pozri v článku marhuľa obyčajná.

## Charakteristika
Ide o stromy, ktorú sú zvyčajne menšie (3 – ), zriedkavo vyššie. Koruna je rozložitá. Konáre sú hladké, sivohnedé až červenohnedé. Kvety sú jednotlivé, slabo ružové, neskôr až biele, krátkostopkaté. Plod je guľatá žltá, oranžová až červenkastá kôstkovica, ktorá má jednu pozdĺžnu výraznú ryhu, prevažne plstnatý povrch, obyčajne šťavnatú sladkú vláknitú dužinu a hladkú ploskú sivohnedú kôstku s jedným semenom vnútri.

## Zdroje

Kategória:Ružovité
Kategória:Kôstkovice
Solárny elektrický pohon

náhľad|Pohľad na Deep Space 1, zobrazujúci solárne panely a iónový motor
náhľad|Xenónový tank pred integráciou do kozmickej sondy Dawn. Xenón bol hnacou látkou pre iónový pohon sondy, ktorá letela k dvom rôznym asteroidom
[náhľad|Roll-out solárny panel testovaný na obežnej dráhe Zeme na [Medzinárodná vesmírna stanica|Medzinárodnej vesmírnej stanici, 2017]]

**Solárny elektrický pohon** je kombinácia solárnych článkov a elektrických pohonných jednotiek, ktoré poháňajú kozmickú sondu. Túto technológiu využíva Európska vesmírna agentúra, Japonská vesmírna agentúra, Indická organizácia pre vesmírny výskum a NASA. Solárny elektrický pohon má výrazne vyšší špecifický impulz ako chemické rakety, preto sa z kozmickej sondy vypustí menej pohonnej hmoty. Bol vyhodnotený ako vhodný pre misie k Marsu.

## Prehľad
Solárny elektrický pohon kombinuje solárne panely na sonde a jednu alebo viac elektrických pohonných jednotiek používaných v tandeme. Existuje mnoho rôznych typov elektrických sond, vrátane tzv. iónového motora, termín, ktorý sa často nesprávne používa na popis všetkých typov elektrických motorov.

Je tiež možné vyrábať elektrinu zo Slnka bez použitia fotovoltaických panelov, napríklad so solárnymi koncentrátormi a Stirlingovým motorom.

V roku 2010 skúmali solárny elektrický pohon s výkonom 50 kilowattov pre misiu k asteroidu. Vo februári 2012 NASA zadala zákazku na systém solárneho elektrického pohonu.

Príkladom práce na tomto type technológie je moderný elektrický pohonný systém.

Iónový motor NASA Solar Technology Application Readyiness (NSTAR) sa používa s fotovoltaickými solárnymi panelmi, testovanými na misii Deep Space 1 spolu so Solar Concentrator Arrays (od roku 1998 ako súčasť New Millennium Program) 

Solárny elektrický pohon skúmali ako technológiu pre misiu na Mars. Najmä vysoký špecifický impulz iónových motorov by mohol znížiť celkovú hmotnosť a vyhnúť sa nutnosti používať jadrovú technológiu na napájanie elektrických systémov. Štúdia solárneho elektrického pohonu z roku 1998 pre ľudskú misiu naznačuje, že kozmická loď s posádkou na palube, by potrebovala 600 až 800 kilowattov elektrickej energie pre iónové motory so špecifickým impulzom 2 000 až 2 500 sekúnd.

## Príklady misií
* Misia BepiColombo na Merkúr
* Dawn misia k asteroidu
* Misia Deep Space 1
* Hayabusa misia k asteroidu
* Misia EMISAT PSLV-C45 
* Asteroid Redirect Mission (zrušená)
* Lunar Gateway (plánovaná)
* Psyche misia k asteroidu (plánovaná)

## Elektrické pohonné technológie
* Raketa Resistojet 
* Iónový pohon
* Vysoko výkonný elektrický pohon 
* Hallov motor 
* Magnetoplazmadynamický pohon 
* Variable Specific Impulse Magnetoplasma Rocket (VASMIR)

## Referencie


## Pozri aj
* Batérie vo vesmíre 
* Raketa na kvapalné palivo
* Zoznam kozmických lodí s elektrickým pohonom 
* Jadrová elektrická raketa 
* Solárne panely na kozmickej lodi 
* Slnečná plachetnica 
* Solárna termálna raketa 
* Stirlingov motor

Kategória:Reaktívne motory
Kostol svätého Juraja (Azerables)

náhľad|Kostol svätého Juraja
**Kostol svätého Juraja** () je rímskokatolícky kostol vo francúzskej obci Azerables. Kostol bol postavený v 12. storočí v gotickom slohu. Najstaršia zmienka o kostole pochádza z roku 1201. V 16. storočí bola pristavaná dvojposchodová zvonica. Medzi monument historique bol zapísaný v roku 1941.

Jednoloďová stavba má päťuholníkové ukončenie presbytéria. Medzi výzdobu interiéru patrí krstiteľnica a tabernákulum zo 17. storočia.

## Referencie

## Iné projekty

## Zdroj

Kategória:Historické pamiatky vo Francúzsku
Kategória:Gotické kostoly vo Francúzsku
Kategória:Rímskokatolícke kostoly vo Francúzsku
Kategória:Kostoly zasvätené svätému Jurajovi
Kategória:Stavby v departemente Creuse
Čongerský kanál

**Čongerský kanál**, miestne nazývaný aj **Čongerský potok** je umelý, melioračný kanál V. rádu na Záhorí, v okrese Malacky, v chotári obce Gajary. Ide o trvalo zavodnený vodný tok čisto nížinného charakteru, jeho dĺžka predstavuje 4,767 km, plocha povodia 8,818 km² a plocha odtokových oblastí zahŕňa 5,116 km². Vzniká v nadmorskej výške  a ústi do Zohorského kanála, vo výške 

## Vznik
Vzniká na okraji trávnatého močiara, ktorým neskôr preteká, v lokalite Nad krom (), uprostred poľa medzi Gajarmi, Jakubovom a Kostolišťom, v Záhorskej nížine, v podcelku Borská nížina, v časti Bor, v nadmorskej výške 

## Opis toku
Po vzniku kanál chvíľu pokračuje severozápadoseverným smerom, onedlho sa stáča na severozápad a v rúre podteká *Dolečkovú cestu* medzi Gajarmi a Jakubovom. Po premostení ešte krátko tečie na severozápad a vzápätí sa obracia na západ, pričom koryto toku je trávnaté. Ďalej pokračuje severozápadným smerom, poľnohospodársky využívanou krajinou a tesne pred premostením panelovou vozovkou mení smer na západný. Tečie v čoraz hlbšom koryte, popri ktorom sa sem tam objaví strom jablone. Kanál sa na malý úsek stáča na západojuhozápad a neďaleko plynovej stanice už pokračuje opäť západným smerom. Vteká do dorasteného listnatého lesa a je premostený mostom lesnej cesty. Opúšťa les, onedlho priberá ľavostrannú Dlhú mláku a stočí sa na juhozápad, kde na chvíľu znovu tečie v stromovom poraste. Tok pokračuje uprostred poľa, podteká poľnú, sprašnú cestu a stáča sa ešte viac na juh ale v princípe tečie stále na juhozápad. Vstupuje do zmiešaného lesa, a po jeho opustení kanál mení smer na západný. Zakrátko ho premosťuje miestna účelová komunikácia a následne tvorí esovitý oblúk smerujúci najprv na juh a potom na západ. Tečie v koryte so stromovým charakterom a prijíma vody Nového kanála, ktorý ústi sprava. Vteká do močaristého listnatého lesa, pričom posledné dva razy podteká lesné cesty a k svojmu ústiu už pokračuje juhozápadojužným smerom. Križuje elektrické vysokonapäťové vedenie a nakoniec sa v blízkosti hranice lesa vlieva zľava do Zohorského kanála, v nadmorskej výške 

## Význam
Vodný kanál bol vystavaný pre odvodnenie močiara a zamokrenej pôdy, aby sa mohla začať významnejšie poľnohospodársky využívať na pestovanie predovšetkým pšenice, kukurice a slnečnice.

## Referencie

## Zdroje

* Základná mapa ZBGIS
* GEO-portál, evidencia kanálov

Kategória:Umelé vodné toky na Slovensku
Kategória:Povodie Moravy
Kategória:Záhorie
Kategória:Záhorská nížina
Kategória:Gajary
Kategória:Vodné toky v okrese Malacky
Viktor Krum

**Viktor Krum** je fiktívna literárna postava zo série Harry Potter. Prvý krát sa objavuje v jej štvrtom dieli Harry Potter a ohnivá čaša.

Viktor Krum je študent čarodejníckej školy Drumstrang a hráč metlobalu za Bulharsko, jeden z najlepších hráčov metlobalu. Vedel vynikajúco lietať na metle, po zemi sa ale pohyboval neelegantnou, kolísavou chôdzou. V Harry Potter a ohnivá čaša bol ohnivou čašou vybraný do trojčarodejníckeho súboja v Rokforte. V tejto súťaži sa stal súperom nedobrovoľného súťažiaceho Harryho Pottera. Vo štvrtom dieli tiež krátko chodil s Harryho kamarátkou Hermionou Grangerovou a po návrate do Bulharska si s ňou dopisoval. Tým vzbudil žiarlivosť Rona Weasleyho. 

Napriek tomu, že jeho škola Durmstrang mala zlú povesť kvôli výučbe čiernej mágie, Viktor Krum bol kladnou postavou. 

Kategória:Postavy zo série Harry Potter
Sezam

**Sezam** (v dávnej slovenčine *sezamum*) môže byť:
*v botanike:
**rastlinný rod (zahŕňa druh sezam indický a celkovo okolo 40 alebo podľa iných názorov len 16 druhov), lat. *Sesamum* , pozri sezam (rod)
**sezam indický (*Sesamum indicum*, vrátane *Sesamum orientale*)
**sezam indický a Sesamum radiatum
**plody niektorej z vyššie uvedených rastlín, pozri pod sezam (rod) a sezam indický
*názov vrchu vo formulke „Sezam, otvor sa!“ používanej Ali Babom v rozprávkach Tisíc a jedna noc a dnes používanej aj v bežnej komunikácii v prenesenom význame, pozri pod Sezam, otvor sa!

## Zdroje
Socialistická strana Ukrajiny

náhľad|Bývalý líder strany Olexandr Moroz v roku 2003
**Socialistická strana Ukrajiny** () je v súčasnosti neparlamentná ukrajinská socialistická strana. Predsedom strany je Serhij Čeredničenko. SSU je členom Socialistickej internacionály.

## Charakteristika a zapojenie do politického systému
Strana vznikla v roku 1991 po zákaze Komunistickej strany a do roku 1993, kedy došlo k obnoveniu KSU bola najsilnejšou stranou. Postupom času sa strana posunula z ľavicových k stredo-ľavicovým pozíciám. Hlavným bodom programu je *sociálna spravodlivosť*. V 90. rokoch bola v opozícii voči Leonidovi Kučmovi. Počas Oranžovej revolúcie najprv spolupracovala s „oranžovým táborom“, následne ale uzavrela koalíciu zo Stranou regiónov a KSU. V parlamentných voľbách 2007 sa nedostala do parlamentu, k prekročeniu 3% bariéry jej chýbalo 0,14 %.

## Referencie

## Iné projekty

## Zdroj

Kategória:Politické strany na Ukrajine
Kategória:Socialistické strany
Juraj Tandler

**Juraj Tandler** (* 10. jún 1934, Tornaľa† 11. január 2020, Bratislava) bol slovenský hudobný skladateľ, dirigent a pedagóg.

## Život
Otec Viliam Tandler a matka Vilma Erdélyi. Študoval na gymnáziu v Rimavskej Sobote. Hudobné vzdelanie získal v Bratislave, kde študoval hru na husle u Viliama Kořínka. V štúdiu pokračoval v rokoch 19721977 na JAMU v Brne, kde študoval kompozíciu. Na jeho tvorbu mal vplyv najmä jeho učiteľ Miroslav Ištvan z JAMU. V rokoch 19772014 pôsobil na Bratislavskom konzervatóriu a v LŠU v Bratislave. Venoval sa výučbe hudobne-teoretických predmetov, sluchovej analýze a kompozícii.

## Dielo
* *Bagately pre gitaru sólo*. Bratislava: Slovenský hudobný fond, 1984, – 1 partitúra (10 str.); 30 cm
* *Suita pre štvoro husieľ*. Bratislava: Slovenský hudobný fond, 1983. – 1 partitúra (13 str.) + 4 hlasy; 30 cm

Diskografia:
* *Missa brevis – Kyrie, Offertorium, Agnus Dei*. In: Música nova spiritualis, 2014, CD.
* *Suita a Prelúdium pre tance*. In: Violin sólo 4 – Milán Paľa, 2012, CD.

## Externé odkazy a zdroje
* Päťdesiatnik JURAJ TANDLER - Hudobný život
* Juraj Tandler - Hudobné centrum
* SLIACKA, Daniela: Juraj Tandler. In: *100 slovenských skladateľov*. Ed. Marián Jurík, Peter Zagar. Bratislava : Národné hudobné centrum, 1998, s. 279

Kategória:Slovenskí hudobní skladatelia
Kategória:Slovenskí hudobní pedagógovia
Kategória:Absolventi Janáčkovej akadémie múzických umení
Kategória:Osobnosti z Tornale
Cambridge Observatory

náhľad|Hlavný vchod do budovy observatória v Cambridge
**Cambridge Observatory** je astronomické observatórium na University of Cambridge vo východnej časti Anglicka. Bolo založené v roku 1823 a teraz je súčasťou areálu astronomického ústavu. V starej budove observatória sa nachádza Institute of Astronomy Library, ktorá má zbierku moderných a historických astronomických kníh.

Na Madingley Road v západnej časti Cambridge je skupina optických ďalekohľadov. Podľa moderných štandardov sú tieto ďalekohľady malé a tiež ovplyvnené svetelným znečistením. Napriek tomu sa 36-palcový ďalekohľad naďalej používa na štúdium radiálnych rýchlostí hviezd a historické ďalekohľady Northumberland a Thorrowgood sa používajú ako súčasť verejných podporných aktivít inštitútu. Oveľa významnejšie je Mullard Radio Astronomy Observatory, ktoré bolo postavené v roku 1957, niekoľko kilometrov juhozápadne.

Od roku 1990 do 1998 bolo Royal Observatory Greenwich, založené v Cambridge, v Greenwich House, severne od observatória.

## Významní pozorovatelia
* John Couch Adams
* Hugh Ernest Butler
* Arthur Eddington
* Hugh Newall
* Robert Woodhouse

## Referencie

## Pozri aj
* Zoznam najväčších optických teleskopov na britských ostrovoch 

## Externé odkazy

* Webová stránka Astronomického ústavu
* Webová stránka Astronomickej knižnice

Kategória:Astronomické observatóriá v Spojenom kráľovstve
Kategória:University of Cambridge
Aktivita (jadrová fyzika)

**Aktivita** (iné názvy: **aktivita žiariča**, **aktivita rádionuklidov**, **aktivita rádioaktívnej látky**, **rádioaktívna aktivita**, **intenzita rádioaktívnych premien**, **rádioaktivita**, **rýchlosť rádioaktívnej premeny**, **rýchlosť premeny**; značka: A) je fyzikálna veličina, ktorá udáva počet rádioaktívnych premien za jednotku času.

## Charakteristika
Presná definícia znie:

A = - dN/dt

kde:
:A je aktivita
:dN je stredný počet (t.j. stredná hodnota počtu) spontánnych jadrových premien z daného energetického stavu, vyskytujúcich sa v množstve rádionuklidu, za malý časový interval (t.j. dt)
:dt je malý časový interval 
Jednotka je 1 becquerel (Bq), pričom 1 Bq = 1/s. Pomenovaná je po fyzikovi Antoinovi Henrim Becquerelovi. Staršia jednotka bola napríklad jednotka curie (Ci), pričom 1 Ci = 3,7.1010 Bq.

Aktivita predstavuje rýchlosť rádioaktívnej premeny nuklidu. Ak má rádioaktívna látka aktivitu 1 Bq, dochádza v nej v priemere k jednej premene za sekundu. Aktivita je charakteristikou látky, žiariča ako celku, a nie jednotlivého atómového jadra.

## Odvodené veličiny
Veličiny odvodené od aktivity sú: 
*hmotnostná aktivita (merná aktivita) = aktivita vydelená hmotnosťou
*objemová aktivita = aktivita vydelená objemom
*plošná aktivita = aktivita vydelená plochou
*dĺžková aktivita (lineárna aktivita) = aktivita vydelená dĺžkou
*mólová aktivita (molárna aktivita) = aktivita vydelená látkovým množstvom
*rýchlosť emisie aktivity (emanácia aktivity) = aktivita vydelená časom

## Zdroje

Kategória:Rádioaktivita
Intenzita osvetlenia

**Intenzita osvetlenia** (iné názvy: **osvetlenie**, **osvetlenosť**, **intenzita osvetlenosti**, **plošná hustota svetelného toku**, **hustota svetelného toku**; značka E, Ev) je fyzikálna veličina, definovaná ako podiel svetelného toku dopadajúceho na veľmi malú plochu na nejakom (reálnom alebo imaginárnom) povrchu (dΦv) a plošného obsahu tejto plochy (dA). Čiže E = dΦv / dA. Ak je svetelný tok rozdelený rovnomerne, vzorec sa zjednoduší na: E = Φv / A, čiže intenzita osvetlenia bude podielom svetelného toku a plochy. Intenzita osvetlenia je teda fyzikálna veličina charakterizujúca intenzitu dopadajúceho svetla na povrchu osvetleného telesa.

Základná jednotka tejto veličiny je lux (= lúmen/m2).

V sústave CGS je jednotkou osvetlenia fot (ph), ktorý sa rovná 10 000 luxov. Staršia jednotka foot-candle (používaná hlavne v Spojených štátoch) sa rovná 10,76 luxu.

## Referencie

## Externé odkazy

*
*

Kategória:Fotometria
Kategória:Fyzikálne veličiny
Inauguračné konanie

**Inauguračné konanie** alebo **konanie na vymenovanie profesora** je postup, ktorý v priaznivom prípade končí vymenovaní uchádzajúceho sa docenta za profesora (vedecko-pedagogická hodnosť). V tomto procese dôležitú úlohu (pozri nižšie) zohráva *inauguračná komisia* (a jej predseda), oponenti (aspoň jeden oponent pôsobí v čase vymenovania vo funkcii profesora), vedecká rada vysokej školy (a jej predseda), ministerstvo školstva a prezident.

Podľa Vyhlášky Ministerstva školstva o postupe získavania vedecko-pedagogických titulov a umelecko-pedagogických titulov docent a profesor (Vyhláška č. 246/2019 Z. z. aktualizovaná v roku 2019) sa inauguračné konanie začína podaním žiadosti s uvedením odboru inauguračného konania o vymenovanie za profesora, ktorú uchádzač podáva písomne predsedovi vedeckej rady zvolenej vysokej školy s týmto odborom. (Rovnako sa začína aj habilitačné konanie, ktorého postup je upravený v rovnakej vyhláške.)  

Nevyhnutnou podmienkou na získanie titulu profesor je už predchádzajúce získanie titulu docent (habilitácia) alebo uznanie odbornej kvalifikácie na výkon funkcie docenta podľa § 31 a 32 zákona č. 422/2015 Z. z.

Podľa § 76 ods. 7 zákona č. 131/2002 návrh na udelenie titulu profesor schváli vysoká škola uchádzačovi, ktorý spĺňa aj tieto podmienky:

* a) vedecky a pedagogicky alebo umelecky a pedagogicky pôsobí v príslušnom odbore na vysokej škole,
* b) ovplyvnil vývin príslušného odboru vytvorením vedeckej školy alebo umeleckej školy alebo originálnej všeobecne uznávanej skupiny, ktorá nadväzuje na jeho publikované vedecké práce, objavy, vynálezy alebo umeleckú tvorbu,
* c) je v príslušnom odbore inauguračného konania uznávanou vedeckou alebo umeleckou osobnosťou, jeho vedecké práce alebo umelecké diela alebo umelecké výkony dosiahli aj medzinárodné uznanie.

Splnenie podmienok posudzuje vedecká rada verejnej vysokej školy alebo vedecká rada fakulty na základe kritérií, ktoré si podľa podľa § 12 ods. 1 písm. e), sama vedecká rada vysokej školy predtým schválila.

Súčasťou inauguračného konania je aj verejná inauguračná prednáška uchádzača. Koná sa pred vedeckou radou za účasti najmenej troch členov inauguračnej komisie a najmenej dvoch oponentov. 

Inauguračná komisia vyhodnotí plnenie podmienok na získanie titulu profesor a na základe predložených dokladov, oponentských posudkov a odborného posúdenia prednesenej inauguračnej prednášky celkove zhodnotí pedagogickú, vedeckú alebo umeleckú činnosť uchádzača a najneskôr do jedného mesiaca po konaní inauguračnej prednášky predloží predsedovi vedeckej rady návrh s odporúčaním (ne)schváliť návrh na vymenovanie uchádzača za profesora.

Vedecká rada po ukončení konania navrhne kandidáta prostredníctvom Ministerstva školstva prezidentovi, ktorý ak s návrhom súhlasí, ho následne menuje profesorom pre konkrétny odbor.

## Referencie


Kategória:Vysoké školy
Crveni Čot

**Crveni Čot** () () je najvyšší vrch pohoria Fruška gora v Srbsku. 

Nachádza sa v severnom Srbsku, v juhozápadnej Vojvodine, blízko hraníc s Chorvátskom. Leží v centrálnej časti pohoria, asi  severovýchodne od turistického strediska Letenka. Z významných miest sa cca  severovýchodne nachádza Nový Sad a cca  južne Sremska Mitrovica. Najbližším sídlom je na južnom úpätí ležiaci Bešenovački Prnjavor.

Na vrchole stojí výkonný televízny vysielač, pokrývajúci signálom široké okolie Nového Sadu.

## Zdroj
*

Kategória:Vrchy v Srbsku
Kategória:Vojvodina
Kategória:Vrchy pod 1000 metrov v Srbsku
DELOSYS

**DELOSYS** je slovenský systém riadenia paľby pre delostrelecké systémy. V Ozbrojených silách Slovenskej republiky je zavedený pre raketomet RM-70/85 Modular, samohybné húfnice Zuzana a Zuzana 2.

Ako komplexný delostrelecký systém velenia a riadenia paľby môže slúžiť na úrovni batérie a oddielu vo väzbe na rôzne delostrelecké prostriedky. Predstavuje otvorený systém C4I riešený na automatické velenie na bojisku a riadenie paľby. Využíva najnovšie technické a softvérové prostriedky. Je ľahko prispôsobiteľný pre potreby existujúcich a zavedených systémov velenia a riadenia paľby.

Pre použitie na bojisku je riadiace stredisko umiestnené vo veliteľskom vozidle Tatrapan VPG 6x6, so zvýšenou streleckou odolnosťou. 

DELOSYS bol vyvinutý a spoločnosťou KONŠTRUKTA-Defence z predchádzajúceho systému DELSYS.

Medzi hlavné vlastnosti systému patrí zobrazenie taktickej situácie, plánovanie manévru, simulácia efektívnosti paľby, plánovanie paľby, využitie digitálnych máp, výpočet dát streľby s využitím diferenciálnych rovníc, výpočet topografických informácií a spracovanie meteorologických informácií. Na ich spracovanie v Ozbrojených silách Slovenskej republiky slúži taktická meteorologická stanica Marwin.

## Používatelia
*  Slovensko
*  Indonézia

## Referencie


Kategória:Delostrelectvo
Kategória:Slovenské vojenské vozidlá